《上金陵黄尚书安中二首 其一》
宋代·刘弇

南来踽踽拜前尘，雅眷仍从辙鲋新。四照色温初似玉，一时恩到总成春。

非如学者论糟粕，须信人间得凤麟。况有珠玑长满把，冥搜终恐物华贫。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。